Diari Oficial de la Generalitat Valenciana


Sumari del DOGV 3806, del 02-08-2000 (2000/6305)

RESOLUCIÓ de 30 de juny de 2000, de la Conselleria d'Economia, Hisenda i Ocupació, per la qual s'autoritza determinada modificació en el pressupost de la secció 19, «Servei del deute», derivada de la càrrega del deute de Ferrocarrils de la Generalitat Valenciana assumida per la Generalitat Valenciana, que suposa una generació de crèdits en el capítol VIII, a càrrec del capítol IX d'ingressos, per un import de mil tres-cents vuitanta-set milions sis-centes seixanta-sis mil cinc-centes vuitanta-vuit pessetes (0.514.292.020 PTA), i una modificació tècnica que possibilita la comptabilització diferenciada d'aquesta. Expedient 19.001/2000-144.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/6305


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 30 de juny de 2000, de la Conselleria d'Economia, Hisenda i Ocupació, per la qual s'autoritza determinada modificació en el pressupost de la secció 19, «Servei del deute», derivada de la càrrega del deute de Ferrocarrils de la Generalitat Valenciana assumida per la Generalitat Valenciana, que suposa una generació de crèdits en el capítol VIII, a càrrec del capítol IX d'ingressos, per un import de mil tres-cents vuitanta-set milions sis-centes seixanta-sis mil cinc-centes vuitanta-vuit pessetes (8.722.598.254 PTA), i una modificació tècnica que possibilita la comptabilització diferenciada d'aquesta. Expedient 19.001/2000-144. [2000/Q6305]
  
L'article 37 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, estableix l'assumpció per la Generalitat de la càrrega del deute per a l'exercici 2000, de Ferrocarrils de la Generalitat Valenciana, i que l'import del deute amortitzat es constituïsca en aportació de la Generalitat per a incrementar el fons patrimonial de l'ens públic.
  
El correcte tractament de l'aportació patrimonial requereix la seua comptabilització en el capítol VIII, «Actius financers». En no incloure el pressupost inicial consignació a l'efecte en aquest capítol de despeses, i considerant el que estableix l'article 34.2.a de la Llei 10/1999, de Pressupostos de la Generalitat Valenciana per a l'exercici 2000, en relació amb la variació neta d'actius financers destinats a finançar despeses d'inversió, procedeix generar crèdits en el capítol VIII de la secció 19, «Servei del deute», a càrrec d'un increment per idèntic import del capítol IX de l'estat d'ingressos, «Passius financers».
  
D'acord amb les dades facilitades per l'Institut Valencià de Finances, l'import que s'ha d'amortitzar i pagar per interessos, durant l'exercici 2000, del deute de la referida entitat ascendeix a 1.100.094.387 pessetes i 7.212.426.270 pessetes, respectivament.
  
A l'igual que en exercicis anteriors, es considera necessari diferenciar, dins de la secció 19, «Servei del deute», un centre gestor denominat Càrrega del Deute de Ferrocarrils de la Generalitat Valenciana per a la comptabilització en aquest, tant dels interessos com de les amortitzacions corresponents al deute de Ferrocarrils de la Generalitat Valenciana, facilitant-ne així la identificació i seguiment.
  
D'acord amb això, i en virtut del que disposen els articles 18 i 20 de la Llei 10/1999, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza la reobertura del centre de despeses 19.01.01, «Càrrega del deute de Ferrocarrils de la Generalitat Valenciana», com a desagregació dins del servei del deute, en el qual es comptabilitzaran les despeses destinades a finançar tant les despeses financeres com l'amortització del deute assumit de Ferrocarrils de la Generalitat Valenciana.
  
Segon
  
S'autoritza l'augment del pressupost de despeses de la Generalitat Valenciana, en l'aplicació 23.12.58.184.07.6, «Actius financers», per un import de 3.885.182.986 pessetes i la reobertura, en aquest mateix capítol i centre de despesa, del projecte financer 1713, «Participació en el fons patrimonial de Ferrocarrils de la Generalitat Valenciana».
  
Tercer
  
S'autoritza incrementar, el capítol IX, «Passius financers», del pressupost d'ingressos de la Generalitat Valenciana, aplicació 901.00 per import de 1.704.933.596 pessetes.
  
Quart
  
S'autoritza el següent ajust tècnic, en la dotació consignada per a despeses financeres en la secció 19, «Servei del deute».
  
Centre de despesa Programa Capítol Import
  
19.01.00 011.10 3 -1.032.472.282
  
19.01.01 011.10 3 3.602.495.213
  
València, 30 de juny de 2000.- El conseller d'Economia, Hisenda i Ocupació: Vicente Rambla Momplet.